Diari Oficial de la Generalitat Valenciana


Sumari del DOGV 9939, del 18-09-2024 (2024/9323)

RESOLUCIÓ de 4 de setembre de 2024, de la Secretaria Autonòmica de Família i Servicis Socials, de la convocatòria de la Resolució de 29 de desembre de 2023, de la Vicepresidència Segona i Conselleria de Servicis Socials, Igualtat i Vivenda, per la qual s'efectua la convocatòria anticipada per a 2024, de subvencions a organitzacions no governamentals per al desenrotllament (ONGD), per a finançar actuacions en matèria d'educació i sensibilització per a la ciutadania global i d'accions de sensibilització sobre activistes en drets humans, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9323

CVE
:   TVDU-C-1297-1622

Data del document
:   04-09-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

*Antecedents de fet*

1. En data 17 de gener de 2024, es va publicar en el *Diari Oficial de la Generalitat Valenciana*  (DOGV núm. 9768) la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual s’efectua la convocatòria anticipada, per a l’any 2024, de subvencions a organitzacions no governamentals per al desenvolupament (ONGD), per al finançament d’actuacions en matèria d’educació i sensibilització per a la ciutadania global i d’accions de sensibilització sobre activistes en drets humans en l’àmbit de la Comunitat Valenciana.

En esta convocatòria s’han rebut un total de 77 sol·licituds, de les quals 72 es presenten per a actuacions en matèria d’educació i sensibilització per a la ciutadania global i 5 per a accions de sensibilització sobre activistes en drets humans.

2. En data 7 de març de 2024 es publica, en la pàgina web de la Vicepresidència Segona i Conselleria de Serveis Socials, Igualtat i Habitatge, el requeriment d’esmena de la documentació presentada en la convocatòria citada perquè les entitats sol·licitants, en un termini de 10 dies hàbils, esmenen la falta o acompanyen els documents que es requerixen.

3. En data 9 de maig de 2024, es publica en el tauler d’anuncis i en la pàgina web de la Vicepresidència Segona i Conselleria de Serveis Socials, Igualtat i Habitatge la proposta de resolució provisional de la Comissió de Valoració de la convocatòria, i es concedix un termini de 10 dies hàbils a les entitats per a formular al·legacions a esta proposta.

4. De les 77 sol·licituds presentades, 5 han sigut excloses pels motius que indica l’annex III de la present resolució.

5. Tenint en compte l’informe de l’òrgan instructor,de data 2 de juliol de 2024, es desprén de la informació que consta en el seu poder que les entitats sol·licitants beneficiàries de la subvenció complixen tots els requisits necessaris per a accedir a les subvencions, d’acord amb el que establix l’article 164.f de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

6. La Comissió de Valoració, segons el que establix l’article 41 de l’Orde 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s’establixen les bases reguladores i el procediment de concessió de subvencions en matèria de cooperació internacional al desenvolupament (d’ara en avant, Orde 2/2021), en la seua reunió de data 25 de juny de 2024 ha emés un informe en el qual es concreta el resultat de l’avaluació de les sol·licituds, d’acord també amb el mencionat article 164.f, i ha formulat la proposta motivada de resolució definitiva de la convocatòria.

7. En relació amb les actuacions en matèria d’educació i sensibilització per a la ciutadania global, arreplegades en l’apartat 1.a del resolc quart de la convocatòria, d’acord amb el que disposa l’apartat 6 de l’article 39 de la mencionada orde 2/2021 i tenint en compte les disponibilitats pressupostàries, no és possible finançar el total de sol·licituds que superen la puntuació mínima de 65 punts. Per això, la Comissió de Valoració determina que, després de la distribució de fons realitzada per orde de puntuació, la puntuació mínima per a obtindre subvenció en esta mena d’actuació és de 80 punts, de manera que resulta un romanent de 12.742 euros.

Així mateix, respecte a les accions de sensibilització sobre activistes en drets humans, arreplegades en l’apartat 1.b del resolc quart de la convocatòria, d’acord amb el que disposa l’apartat 6 de l’article 39 de la mencionada orde 2/2021 i tenint en compte les disponibilitats pressupostàries, no és possible finançar el total de sol·licituds que superen la puntuació mínima de 65 punts. Per això, la Comissió de Valoració determina que, després de la distribució de fons realitzada per orde de puntuació, es poden finançar íntegrament projectes amb una puntuació de 83,6 punts, sense que es genere romanent.

8. En el resolc tercer de la convocatòria s’establix el finançament de les subvencions que s’hi preveuen, amb càrrec a les següents línies de subvenció del pressupost de la Generalitat Valenciana per a l’any 2024:

– Línia de subvenció A438238296 «Educació i sensibilització per a la ciutadania global» dotada amb un import màxim de 5.000.000 d’euros, en el capítol IV, per al finançament de gastos corrents, en l’aplicació pressupostària J60736823TY14889 D.424B87.220.06

– Línia de subvenció A969222070 «Subvencions a ONGD per a accions de sensibilització sobre activistes de drets humans» dotada amb un import màxim de 150.000 euros, en el capítol IV, per al finançament de gastos corrents, en l’aplicació pressupostària G05581512PF65641 J.249Q22.206.34

*Fonaments de dret*

I. Pel que fa a la competència per a resoldre este procediment, es tenen en compte les atribucions que preveu l’article 160.4.c de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, així com el que preveu el Decret 132/2023, de 10 d’agost, del Consell, pel qual s’aprova el Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, i el resolc tercer de la Resolució de 15 de maig de 2024, de la vicepresidenta segona i consellera de Serveis Socials, Igualtat i Habitatge, sobre delegació de l’exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge, pel qual es delega en la persona titular de la Secretaria Autonòmica de Família i Serveis Socials la concessió de les subvencions en matèria de cooperació al desenvolupament, en l’àmbit de la seua competència.

II. Així mateix, en la tramitació d’este procediment, s’ha tingut present el que disposa l’Orde 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s’establixen les bases reguladores i el procediment de concessió de subvencions en matèria de cooperació internacional al desenvolupament i la resolució de convocatòria esmentada, i, en tot allò no regulat en esta orde, s’ha d’ajustar al que disposen la Llei 38/2003, de 17 de novembre, general de subvencions, i el seu reglament de desplegament, i la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

En virtut de tot això, i de l’informe de l’òrgan instructor, i de l’acta de la Comissió de Valoració que ha adoptat en la seua sessió de 25 de juny de 2024,

RESOLC

*Primer*

Concedir a les entitats i actuacions esmentades en l’annex I de la present resolució les subvencions sol·licitades per l’import que hi ha especificat en este, dins del crèdit disponible d’acord amb el resolc tercer de la convocatòria.

L’import global concedit per a actuacions en matèria d’educació i sensibilització per a la ciutadania global, amb càrrec a la línia de subvenció K284941453, capítol IV, del pressupost de la Generalitat per a l’exercici 2024, ascendix a 4.987.258 euros, i resulta un romanent de 12.742 euros.

L’import global concedit per a accions de sensibilització sobre activistes de drets humans, amb càrrec a la línia de subvenció M170904639, capítol IV, del pressupost de la Generalitat per a l’exercici 2024, ascendix a 150.000 euros, i resulta un romanent de 00,00 euros.

Les entitats beneficiàries han de presentar el model d’acceptació normalitzat en el termini de set dies hàbils a comptar de l’endemà de la publicació d’esta resolució de concessió, de manera telemàtica, en el tràmit específic d’aportació de documentació d’esta convocatòria, en la seu electrònica de la Generalitat, accedint als enllaços web <https://www.gva.es/va/inicio/procedimientos?id_proc=G95268>, per a actuacions en matèria d’educació i sensibilització per a la ciutadania global i <https://www.gva.es/va/inicio/procedimientos?id_proc=G95269>, per a accions de sensibilització sobre activistes en drets humans. L’incompliment de la comunicació d’acceptació en este termini determinarà l’exclusió de la convocatòria.

Sense perjuí del que assenyala el punt anterior, qualsevol sol·licitant podrà renunciar a la subvenció abans de l’entrega dels fons de manera expressa, de manera telemàtica en el tràmit esmentat en el paràgraf anterior. Si la renúncia es produïx després d’haver percebut la subvenció concedida, caldrà reintegrar la quantitat percebuda més els interessos legals corresponents.

*Segon*

Denegar la subvenció a les entitats i actuacions mencionades en l’annex II de la present resolució, pels motius que s’hi especifiquen.

*Tercer*

Excloure les entitats i les actuacions mencionades  en l’annex III de la present resolució, pels motius que s’hi especifiquen.

*Quart*

Comunicar a les entitats beneficiàries el pressupost validat de l’actuació subvencionada, l’execució de la qual s’ha d’adequar a este. Les entitats beneficiàries que s’indiquen a continuació, d’acord amb el que disposa l’article 43 de l’Orde 2/2021, hauran de presentar la reformulació de l’actuació subvencionada en el termini de set dies hàbils des de la publicació en el DOGV d’esta resolució de concessió, de manera telemàtica, en el tràmit específic d’aportació de documentació d’esta convocatòria, en la seu electrònica de la Generalitat, per a la qual cosa han d’accedir als enllaços web <https://www.gva.es/va/inicio/procedimientos?id_proc=G95268>, per a actuacions en matèria d’educació i sensibilització per a la ciutadania global i <https://www.gva.es/va/inicio/procedimientos?id_proc=G95269>, per a accions de sensibilització sobre activistes en drets humans.

|  |  |  |  |
| --- | --- | --- | --- |
| *NÚM. EXPEDIENT* | *ENTITAT SOL·LICITADORA* | *PRESSUPOST*  *SOL·LICITAT* | *PRESSUPOST*  *VALIDAT* |
| SOLEPD/2024/0008 | MEDICUS MUNDI MEDITERRANIA MMMED / JOVESOLIDES | 249.838 | 249.838 |
| SOLEPD/2024/0009 | ASOCIACIÓN SOLIDARIDAD PERIFERIAS DEL MUNDO | 199.997 | 182.357 |
| SOLEPD/2024/0018 | ARQUITECTURA SIN FRONTERAS ESPAÑA ASF E | 199.930 | 185.803 |
| SOLEPD/2024/0020 | ASAMBLEA DE COOPERACIÓN POR LA PAZ | 200.000 | 180.515 |
| SOLEPD/2024/0027 | FUNDACIÓ PAU I SOLIDARITAT PV | 163.190 | 161.602 |
| SOLEPD/2024/0030 | ASOCIACIÓN ENTREPUEBLOS | 249.654 | 232.971 |
| SOLEPD/2024/0031 | FARMACÈUTICS MUNDI | 199.912 | 199.644 |
| SOLEPD/2024/0034 | ASOC PANKARA ECOGLOBAL | 100.101 | 98.001 |
| SOLEPD/2024/0037 | FUNDACIÓ NOVESSENDES DE LA COMUNITAT VALENCIANA | 149.998 | 142.445 |
| SOLEPD/2024/0040 | FUNDACIÓN AYUDA EN ACCIÓN | 100.000 | 88.555 |
| SOLEPD/2024/0044 | ASOCIACIÓN POR LA PAZ Y EL DESARROLLO | 199.958 | 196.698 |
| SOLEPD/2024/0045 | FUNDACIÓN POR LA JUSTICIA DE LA COMUNITAT VALENCIANA | 92.408 | 91.860 |
| SOLEPD/2024/0046 | FUNDACIÓN MUSOL | 116.065 | 110.032 |
| SOLEPD/2024/0048 | FUNDACIÓN FAD JUVENTUD | 99.889 | 93.018 |
| SOLEPD/2024/0049 | FUNDACIÓ SAVE THE CHILDREN | 70.407 | 68.805 |
| SOLEPD/2024/0050 | FUNDACIÓN ALIANZA POR LOS DERECHOS, LA IGUALDAD Y LA SOLIDARIDAD INTERNACIONAL | 131.816 | 130.092 |
| SOLEPD/2024/0051 | ASOC GLOBALMON | 40.800 | 37.100 |
| SOLEPD/2024/0053 | FUNDACIÓN MUNDUBAT | 149.987 | 147.797 |
| SOLEPD/2024/0061 | INSTITUTO SINDICAL DE COOPERACION AL DESARROLLO (ISCOD) | 149.500 | 111.767 |
| SOLEPD/2024/0063 | FUNDACIÓN ALIANZA POR LOS DERECHOS, LA IGUALDAD Y LA SOLIDARIDAD INTERNACIONAL / ASOCIACIÓN INTEGRA2 MUNDO | 207.544 | 202.104 |
| SOLEPD/2024/0064 | ASOCIACIÓN ESPAÑA CON ACNUR / ENPEU COOP. V. | 226.988 | 225.765 |
| SOLEPD/2024/0068 | ATELIER ONGD | 200.000 | 190.935 |
| SOLEPD/2024/0072 | ASSOCIACIÓ CENTRE D’ESTUDIS PER LA PAU JOSEP MANUEL DELÀS / SETEM | 198.789 | 197.249 |
| SOLEDH/2023/0005 | FARMACÈUTICS MUNDI | 40.000 | 32.097 |

  

L’incompliment de la comunicació de reformulació en este termini determinarà l’exclusió de la convocatòria.

Contra la present resolució, que posa fi a la via administrativa, es podrà interposar, potestativament, un recurs de reposició davant d’este mateix òrgan, en el termini d’un mes, comptat de l’endemà de la publicació, de conformitat amb el que preveuen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, de manera telemàtica, en el tràmit específic d’aportació de documentació d’esta convocatòria, en la seu electrònica de la Generalitat, accedint als enllaços web

<https://www.gva.es/va/inicio/procedimientos?id_proc=G95268>, per a actuacions en matèria d’educació i sensibilització per a la ciutadania global i <https://www.gva.es/va/inicio/procedimientos?id_proc=G95269>, per a accions de sensibilització sobre activistes en drets humans, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l’endemà de la publicació, de conformitat amb el que preveuen els articles 10.1.a) i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que s’utilitze qualsevol altra via que es considere oportuna.

  

València, 4 de setembre de 2024

(p. d. Resolució 15.05.2024; DOGV 9851, 17.05.2024)

Ignacio Grande Ballesteros

Secretari autonòmic de Família i Servicis Socials

Esta disposició conté annexos. Consulteu-ne la versió en PDF.